Virginia Roberts  Mara Amerikana, li qed tallega li ttieħdet fir-Renju Unit ta' 17-il sena biex ikollha x'taqsam sesswalment mad-Duka ta' York, fetħet każ ċivili fi New York fejn sostniet li huwa abbużaha. Virginia Giuffre, li kienet waħda minn dawk li akkużaw lil Jeffrey Epstein b'reati sesswali qed tallega li ġiet aggredita sesswalment mill-Prinċep Andrew f'Londra u New York. Il-Prinċep Andrew konsistentement ċaħad l-allegazzjonijiet ta' Giuffre. Aqra aktar Il-Prinċep Andrew jiċħad li kellu x'jaqsam ma' tfajla ta' 17-il sena Giuffre qed issostni li l-prinċep kien involut f'atti sesswali magħha mingħajr il-kunsens tagħha, u jaf kemm kellha età u "li kienet vittma tat-traffikar tas-sess". Hija qalet li l-"imġiba estrema u skandaluża" qed tkompli tikkawżalha "dwejjaq u ħsara emozzjonali u psikoloġika sinifikanti". "F'dan il-pajjiż l-ebda persuna, kemm jekk president jew prinċep, ma hija 'l fuq mil-liġi, u l-ebda persuna, tkun kemm tkun vulnerabbli, ma tista' tiġi mċaħħda mill-protezzjoni tal-liġi," jgħidu d-dokumenti tal-Qorti tal-każ li fetħet Giuffre. "Għoxrin sena ilu l-ġid, il-poter, il-pożizzjoni u l-konnessjonijiet tal-Prinċep Andrew ippermettewlu li jabbuża minn tifla mbeżża' u vulnerabbli mingħajr ma kien hemm ħadd biex jipproteġiha. Wasal iż-żmien li jinżamm responsabbli." sostniet Giuffre. Il-Prinċep Andrew dejjem sostna li dawn l-allegazzjonijiet "qatt ma seħħew". Fl-2015 Il-familja rjali tiċħad li iben ir-Reġina kien involut f'atti sesswali ma' tfajla taħt l-età